Publication: Magyar Közlöny
Issue: MK-2010-79 (Year: 2010, Number: 79)
Era: contemporary
Section: 15/2006. (IV. 3.) OM rendelethez]
Paragraph Index: 2820

7. a) A mesterképzési szakon végzettek ismerik: - a sporttudományi kutatás elméletét és módszertanát, az élsport-finanszírozás kérdéseit, a szponzorálással és a marketinggel kapcsolatos folyamatokat, a sportfejlesztési stratégiákat, - az élsportolók felkészítésének specifikus orvosbiológiai és pszichopedagógiai törvényszerűségeit, a határterhelések nyomán fellépő élettani jelenségeket és viselkedésformák típusait, illetve individuális sajátosságait, - a sportágcsoporti szakirány és a választott sportág teljesítményprofilját, a teljesítményt döntően meghatározó összetevők rendszerét, ezek kölcsönhatását és fejleszthetőségét, - a sportbeli felkészítés meghatározó területeit, hangsúllyal a kondicionális és koordinációs képességek fejlesztésének elméletére és módszertanára, - az edzésterhelés alakításának elméletét és gyakorlatát, a csúcsteljesítmény időzítésének módszertanát, az informatikai lehetőségek felhasználását a korszerű edzéstervezésben, - a teljesítményfokozás megengedett és meg nem engedett módszereit, a doppingellenes küzdelem aktuális kérdéseit, - az élsportedzés - sportági szakirányra, illetve sportágra vonatkozó - hazai és nemzetközi szakirodalmát, - valamint a választott sportág szerinti angol vagy német szaknyelvet.

Source: https://magyarkozlony.hu/hivatalos-lapok/41d3c06d59cb214a8ccb63556f0325d9011fdf3d/dokumentumok/f87fe7ede863b11a04d7bfe738f2c8fa2b61635e/letoltes